వేం నరేందర్ రెడ్డి

వేం నరేందర్‌ రెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన మహబూబాబాద్ నియోజకవర్గం 2004  - 2009 ఎమ్మెల్యేగా ప్రాతినిధ్యం  వహించాడు.
జననం, విద్యాభాస్యం 
వేం నరేందర్ రెడ్డి 1960లో తెలంగాణ రాష్ట్రం, మహబూబాబాదు జిల్లా, కేసముద్రం మండలం,  అర్పనపల్లి గ్రామంలో జన్మించాడు. ఆయన వరంగల్ సి.కె.ఎం కాలేజీ నుండి బిఎ పూర్తి చేశాడు.   
రాజకీయ జీవితం
వేం నరేందర్ రెడ్డి తెలుగుదేశం పార్టీ ద్వారా రాజకీయాల్లోకి వచ్చి 2004లో మహబూబాబాద్ నియోజకవర్గం నుండి టీడీపీ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. మహబూబాబాద్ నియోజకవర్గం అసెంబ్లీ నియోజకవర్గాల పురార్విభజనలో భాగంగా 2009లో జరిగిన ఎన్నికల్లో ఎస్టీకి రిజర్వ్‌ కావడంతో ఆయన 2010లో పశ్చిమ వరంగల్ నియోజకవర్గం నుండి టీడీపీ అభ్యర్థిగా పోటీ చేసి ఓడిపోయాడు. వేం నరేందర్ రెడ్డి 2015లో జరిగిన తెలంగాణ శాసనమండలి ఎన్నికల్లో ఎమ్మెల్సీ కోటా స్థానాయికి జరిగిన ఎన్నికల్లో తెలుగుదేశం పార్టీ అభ్యర్థిగా పోటీ చేసి ఓడిపోయాడు.

వేం నరేందర్ రెడ్డి 2015లో ఓటుకు నోటు కేసు తరువాత జరిగిన పరిణామాల నేపథ్యంలో ఆయన  29 అక్టోబర్ 2017లో తెలుగుదేశం పార్టీ ప్రధాన కార్యదర్శి పదవికి, ప్రాథమిక సభ్యత్వానికి రాజీనామా చేసి కాంగ్రెస్ పార్టీలో చేరాడు. ఆయన 26 జూన్ 2021లో తెలంగాణ పీసీసీ ఉపాధ్యక్షుడిగా నియమితుడయ్యాడు. ఆయనను 2023 తెలంగాణ శాసనసభ ఎన్నికల ప్రచార కమిటీ, ప్లానింగ్ కమిటీ  కన్వీనర్‌గా కాంగ్రెస్ పార్టీ నియమించింది.

వేం నరేందర్ రెడ్డిని 2024 జనవరి 20న తెలంగాణ ప్రభుత్వం ముఖ్యమంత్రి రేవంత్ రెడ్డి వ్యవహారాల ప్రధాన సలహాదారుగా నియమించింది.

మూలాలు

వర్గం:ఆంధ్రప్రదేశ్ శాసన సభ్యులు (2004)
వర్గం:భారత జాతీయ కాంగ్రెస్ నాయకులు